האג'י רייט

האג'י אמיר רייט (באנגלית: Haji Amir Wright; נולד ב-27 במרץ 1998) הוא כדורגלן אמריקאי המשחק בעמדות החלוץ והקיצוני שמשחק באנטליהספור מליגת העל הטורקית ובנבחרת ארצות הברית.

קריירת נוער 
רייט, שהיה ידוע בסיומות, ביכולתו לנצח במאבקי גובה ובמהירותו, כונה על ידי כלי תקשורת רבים כאחד הפוטנציאלים המובילים במערכת הנוער של ארצות הברית. הצלחתו בנבחרת עד גיל 17 תרמה להגעתו לאקדמיה של שאלקה 04.

שאלקה 04 
באפריל 2016, רייט חתם בשאלקה 04 הגרמנית. בהופעת הבכורה שלו בקבוצה עד גיל 19 של המועדון ב-16 באפריל, רייט כבש צמד מול בורוסיה מנשנגלדבך.

רייט הועלה לקבוצה הראשונה של שאלקה במאי 2017. הוא נרשם לראשונה בסגל הקבוצה ב-20 במאי 2017. ביולי 2018, רייט הושאל למועדון הבונדסליגה השנייה אוניון ברלין. ב-24 בנובמבר 2018 ערך רייט את הופעת הבכורה שלו בקבוצה הראשונה של שאלקה כשנכנס בדקה ה-88 של הניצחון 5–2 על נירנברג.

פנלו 
ביולי 2019, רייט הצטרף לפנלו מליגת העל ההולנדית בהעברה חופשית.

סונאוסקה פובולד 
באוגוסט 2020 עבר רייט לסונאוסקה פובולד מליגת העל הדנית בהעברה חופשית. הוא פתח את הליגה עם 6 שערים ב-8 הופעות בתחילת נובמבר, ונבחר לשחקן הסופרליגה הדנית של חודש אוקטובר 2020. ביולי 2021, רייט רצה לעבור מסונאוסקה ולא הגיע לאימוני קדם העונה. ב-21 ביולי 2021, המועדון הטורקי אנטליהספור אישר כי החתים את רייט בהשאלה מסונאוסקה עם אופציה לרכישה. עם זאת, מאוחר יותר באותו יום הקבוצה הדנית הכחישה שהעסקה יצאה לפועל מפני שהם לא קיבלו שום תשלום. עם זאת, מספר ימים לאחר מכן, ב-28 ביולי 2021, סונאוסקה אישרה כי הוא הושאל לאנטלאספור לעונת 2021/22 וכן חידש את חוזהו במועדון עד יוני 2024.

אנטליהספור 
ב-19 ביולי 2022, רייט חתם על חוזה לשלוש שנים באנטליהספור מליגת העל הטורקית.

קריירה בין-לאומית 
רייט הוא ממוצא ליברי וגנאי. הוא ייצג את נבחרת ארצות הברית בכל נבחרות הנוער. במאי 2022, רייט זומן לראשונה לנבחרת ארצות הברית הבוגרת על ידי גרג ברהלטר לחלון ליגת האומות של CONCACAF.

רייט כבש את השער הבין-לאומי הראשון שלו בהופעת הבכורה שלו בבוגרים בארצות הברית ב-1 ביוני 2022, בניצחון ידידות 3–0 על . בנובמבר 2022, רייט זומן לסגל הנבחרת למונדיאל 2022, וכבש את השער המצמק בהפסד 1–3 ל בשמינית הגמר.

חיים אישיים 
אחיו של האג'י, חניף, משחק בקבוצה עד גיל 19 של בונר מהליגה הגרמנית החמישית. בן דודו של האג'י, ג'וזף אדאי, זכה בסופרבול XLI ב-2007 עם אינדיאנפוליס קולטס.

תארים 
ניו יורק קוסמוס
 אליפות ה-NASL: 2015

אישי
 שחקן החודש בליגת העל הדנית: אוקטובר 2020

קישורים חיצוניים

הערות שוליים 

כדורגלנים אמריקאים
חלוצי כדורגל אמריקאים
מוסלמים אמריקאים
לוס אנג'לס: כדורגלנים
כדורגלני ניו יורק קוסמוס
כדורגלני שאלקה 04
כדורגלני ס.ו. זנדהאוזן
כדורגלני פנלו
כדורגלני סונדרייסק
כדורגלני אנטליהספור
אמריקאים ממוצא גנאי
כדורגלני נבחרת ארצות הברית
אמריקאים שנולדו ב-1998